[pic] | KOMISIA EURÓPSKYCH SPOLOČENSTIEV | Brusel, 21.11.2007 KOM(2007) 749 v konečnom znení OZNÁMENIE KOMISIE RADE o pozícii Európskeho spoločenstva v rámci ministerskej rady Energetického spoločenstva (Belehrad, 18. december 2007) OZNÁMENIE KOMISIE RADE o pozícii Európskeho spoločenstva v rámci ministerskej rady Energetického spoločenstva (Belehrad, 18. december 2007) Ministerská rada Energetického spoločenstva sa stretne 18. decembra 2007 v Belehrade. Komisia predstavuje Rade program s poznámkami, pričom je pri jednotlivých položkách vyznačená ich povaha; pri položkách programu, ktoré sa týkajú prijatia rozhodnutia s právnym účinkom, je k programu s poznámkami priložený návrh rozhodnutia Rady. Tento program s poznámkami nasleduje po návrhu programu zasadnutia ministerskej rady. Prijatie „a“ bodov (bez diskusie) Správa o vykonávaní rozpočtu Energetického spoločenstva za obdobie od 1. 7. 2006 do 1. 1. 2008 (pre informáciu) Komisia vezme správu na vedomie. Rozpočet Energetického spoločenstva 2008-2009 (na rozhodnutie Rady) Komisia rozpočet schváli v rámci obmedzení stanovených v rozhodnutí Rady, ktorým sa určuje pozícia Európskeho spoločenstva v rámci ministerskej rady Energetického spoločenstva[1]. Služobný poriadok sekretariátu Energetického spoločenstva (pre informáciu) Komisia tento služobný poriadok schváli. Návrh rozhodnutia o vykonávaní smernice 2005/89/ES, smernice 2004/67/ES a nariadenia 1775/2005/ES (na rozhodnutie Rady) Na základe rozhodnutia prijatého na ostatnom zasadnutí ministerskej rady treba pre zmluvné strany podrobne určiť vykonávacie pravidlá vyššie uvedených právnych predpisov. Komisia navrhne také lehoty na vykonanie, aké sú stanovené v rozhodnutí Rady, ktorým sa určuje pozícia Európskeho spoločenstva v rámci ministerskej rady Energetického spoločenstva1. Závery SSVÚ (pre informáciu) Komisia závery SSVÚ schváli. Plán práce Energetického spoločenstva (2008 – 2009) (pre informáciu) Komisia plán práce Energetického spoločenstva na roky 2008 – 2009 schváli. Vykonávanie zmluvy (pre informáciu) Komisia bude naliehať na strany, aby plnili záväzky, ktoré majú od 1. júla 2007 a požiada zmluvné strany o poskytnutie podrobného harmonogramu s uvedením krokov, ktoré plánujú prijať na splnenie svojich záväzkov najneskôr do 1. júla 2008. Komisia tiež potvrdí svoju pripravenosť poskytovať pomoc v tejto oblasti v rámci existujúcich programov a s podporou sekretariátu Energetického spoločenstva. Investície (pre informáciu) Komisia sa bude snažiť, aby bol schválený zoznam projektov regionálneho významu v zmluvných stranách ako orientačný a nezáväzný dokument, ktorý bude pomáhať pri podpore viac regionálne zameraného investičného plánovania. Komisia bude požadovať, aby bol zoznam pravidelne aktualizovaný s cieľom zohľadniť napredovanie projektov. Osobitná skupina pre energetickú účinnosť (pre informáciu) Komisia mandát Osobitnej skupiny pre energetickú účinnosť schváli. Stav bezpečnosti zásobovania (pre informáciu) Cieľom je prediskutovať stav zásobovania energiou v zmluvných stranách počas zimy 2007-2008. Sociálny rozmer Energetického spoločenstva; sledovanie sociálneho memoranda (pre informáciu) Keďže všetky strany Zmluvy o založení Energetického spoločenstva vrátane Európskeho spoločenstva podpísali 18. októbra 2007 vo Viedni memorandum o porozumení o sociálnom rozmere Energetického spoločenstva, Komisia bude podporovať zriadenie sociálneho fóra, ktoré by sa venovalo sociálnym veciam a podpore sociálneho dialógu v energetickom odvetví v regióne. Komisia vyjadrí svoju pripravenosť predsedať fóru, pokiaľ si tak budú želať zmluvné strany. Fórum by mali podporovať existujúce alebo ad hoc tematické pracovné skupiny. Správa o stave rozšírenia Energetického spoločenstva (pre informáciu) V závislosti od prijatia rozhodnutia Rady, ktorým sa Komisii povoľuje rokovať o podmienkach pristúpenia Moldavska, Nórska, Turecka a Ukrajiny k Energetickému spoločenstvu a súvisiacich dodatkov k Zmluve o založení Energetického spoločenstva, predstaví Európska komisia správu o stave, v ktorej budú uvedené kroky, ktoré treba podniknúť s cieľom otvoriť oficiálne rokovania. [1] Rozhodnutie Rady XX.